CELEX: 52006PC0031
Language: mt
Date: 2006-01-20
Title: Proposta emendata għal Rakkomandazzjoni tal-Parlament Ewropew u tal-Kunsill dwar il-protezzjoni tal-minuri u d-dinjità umana u d-dritt għal risposta fir-rigward tal-kompetittività ta' l-industrija awdjoviżiva u dik tas-servizzi ta' l-informatika ta' l-ewropa (preżentat mill-Kummissjoni b’mod konformi ma’ l-Artikolu 250 (2) tat-Trattat KE)

Avviż Legali Importanti

|

52006PC0031

Proposta emendata għal Rakkomandazzjoni tal-Parlament Ewropew u tal-Kunsill dwar il-protezzjoni tal-minuri u d-dinjità umana u d-dritt għal risposta fir-rigward tal-kompetittività ta' l-industrija awdjoviżiva u dik tas-servizzi ta' l-informatika ta' l-ewropa (preżentat mill-Kummissjoni b’mod konformi ma’ l-Artikolu 250 (2) tat-Trattat KE)  /* KUMM/2006/0031 finali - COD 2004/0117 */  

	[pic] | KUMMISSJONI TAL-KOMUNITAJIET EWROPEJ |Brussel 20.1.2006KUMM(2006) 31 finali2004/0117 (COD)Proposta emendata għalRAKKOMANDAZZJONI TAL-PARLAMENT EWROPEW U TAL-KUNSILLDWAR IL-PROTEZZJONI TAL-MINURI U D-DINJITÀ UMANA U D-DRITT GĦAL RISPOSTA FIR-RIGWARD TAL-KOMPETITTIVITÀ TA' L-INDUSTRIJA AWDJOVIŻIVA U DIK TAS-SERVIZZI TA' L-INFORMATIKA TA' L-EWROPA(PREżENTAT MILL-KUMMISSJONI B’MOD KONFORMI MA’ L-ARTIKOLU 250 (2) TAT-TRATTAT KE)2004/0117 (COD)Proposta emendata għalRAKKOMANDAZZJONI TAL-PARLAMENT EWROPEW U TAL-KUNSILLDWAR IL-PROTEZZJONI TAL-MINURI U D-DINJITÀ UMANA U D-DRITT GĦAL RISPOSTA FIR-RIGWARD TAL-KOMPETITTIVITÀ TA' L-INDUSTRIJA AWDJOVIŻIVA U DIK TAS-SERVIZZI TA' L-INFORMATIKA TA' L-EWROPA1. SFONDTrażmissjoni tal-Proposta lill-Kunsill u l-ParlamentEwropew COM(2004)341 finali - 2004/0117 (COD)skond l-Artikolu 157(1) tat-Trattat is-7 ta' Mejju 2004Opinjoni tal-Kumitat Ekonomiku u Soċjali Ewropew id-9 ta' Frar 2005Opinjoni tal-Kumitat tar-Reġjuni l-ebda opinjoniOpinjoni tal-Parlament Ewropew - l-ewwel qari is-7 ta' Settembru 20052. L-GħAN TAL-PROPOSTA TAL-KUMMISSJONIIl-proposta hija għal Rakkomandazzjoni tal-Parlament Ewropew u tal-Kunsill dwar il-protezzjoni tal-minuri u d-dinjità umana u d-dritt għal risposta fir-rigward tal-kompetittività ta' l-industrija awdjoviżiva u dik tas-servizzi ta' l-informatika ta' l-Ewropa. Il-proposta hija segwitu għat-Tieni rapport ta' evalwazzjoni mill-Kummissjoni lill-Kunsill u l-Parlament Ewropew dwar l-applikazzjoni tar-Rakkomandazzjoni tal-Kunsill 98/560/KE ta' l-24 ta' Settembru 1998 dwar l-iżvilupp tal-kompetittività ta' l-industrija awdjoviżiva u dik tas-servizzi ta' l-informatika ta' l-Ewropa, permezz tal-promozzjoni ta' oqfsa nazzjonali bil-għan li jintlaħaq livell komparabbli u effettiv tal-protezzjoni tal-minuri u tad-dinjità umana.3. Opinjoni tal-Kummissjoni dwar l-emendi adottati mill-Parlament Ewropew3.1. Emendi aċċettati mill-KummissjoniL-Emenda 1, li tillimita l-ambitu tar-Rakkomandazzjoni għall-" industrija awdjoviżiva u dik tas-servizzi ta' l-informatika onlajn ta' l-Ewropa ".L-Emenda 21, li tistqarr li xejn f'din ir-Rakkomandazzjoni ma żżomm lill-Istati Membri milli japplikaw id-dispożizzjonjiet kostituzzjonali u l-liġijiet u l-prattiċi legali l-oħra tagħhom rigward il-libertà ta' l-espressjoni.L-Emenda 25, li tistqarr li l-Istati Membri għandhom jippromwovu attitudni responsabbli min-naħa ta' operaturi professjonali, intermedjarji u utenti tal-midja ġodda tal-komunikazzjoni bħalma huwa l-Internet billi: jinkoraġġixxu l-viġilanza u l-irrappurtar ta' paġni li jitqiesu li huma illegali; jfasslu kodiċi ta' kondotta f'kooperazzjoni ma' operaturi professjonali u awtoritajiet regolatorji fil-livelli nazzjonali u Ewropej; u billi jinkoraġġixxu lill-industrija awdjoviżiva u dik tas-servizzi ta' informazzjoni onlajn, filwaqt li jżommu bla mittiefsa l-libertà ta' l-opinjoni jew ta' l-istampa, tevita kull diskriminazzjoni bbażata fuq is-sess, l-oriġini razzjali jew etnika, ir-reliġjon jew it-twemmin, id-diżabbiltà, l-età jew l-orjentament sesswali, fis-servizzi kollha awdjoviżivi u ta' informatika onlajn, u li tiġġieled kontra kwalunkwe diskriminazzjoni bħal din.L-Emenda 35, li tirrakkomanda li l-Istati Membri jissottomettu rapport lill-Kummissjoni dwar il-miżuri li jkunu ttieħdu b'applikazzjoni ta' din ir-Rakkomandazzjoni sentejn wara l-adozzjoni tagħha.3.2. Emendi aċċettati mill-Kummissjoni parzjalment jew fil-prinċipjuF'dak li jirrigwarda d-drittijiet tat-tfal , il-Kummissjoni tista', fil-prinċipju, taċċetta l-Emenda 2, bil-kundizzjoni li titħassar il-parti: "inkorporata fil-Parti II tat-Trattat li jistabbilixxi Kostituzzjoni għall-Ewropa" Dan it-tħassir huwa meħtieġ ġaladarba għad ma tista' ssir l-ebda referenza għat-Trattat li jistabbilixxi Kostituzzjoni għall-Ewropa.Il-Kummissjoni tista', fil-prinċipju, taċċetta l-Emenda 4, bil-kundizzjoni li titħassar il-parti: "Id-dinjità umana hija inaljenabbli ; ma tippermetti l-ebda esklużjoni jew limitu, u tikkostitwixxi l-pedament u l-oriġini ta' l-istrumenti legali kollha mfassla fil-livelli nazzjonali u internazzjonali biex jipproteġu d-drittijiet tal-bniedem;"Il-Kummissjoni tista', fil-prinċipju, taċċetta l-Emenda 6, bil-kundizzjoni li titħassar il-parti: "l-adozzjoni ta' miżuri li jipprevjenu ċ-ċirkolazzjoni ta' kontenut illegali" Dan it-tħassir huwa meħtieġ ġaladarba l-adozzjoni ta' miżuri bħal dawn jaqa' taħt it-Tielet Pilastru.Il-Kummissjoni tista', fil-prinċipju, taċċetta l-Emenda 7, bil-kundizzjoni li d-diċitura tinbidel kif ġej: " It-tkomplija ta' l-iżvilupp ta' teknoloġiji ġodda ta' informazzjoni u komunikazzjoni tagħmilha ħaġa urġenti għall-Komunità Ewropea li tiżgura l-protezzjoni sħiħa u adegwata ta' l-interessi taċ-ċittadini f'dan il-qasam, minn naħa waħda billi tiggarantixxi t-twassil u l-provvista ħielsa tas-servizzi awdjoviżivi u ta' l-informazzoni, u min-naħa l-oħra billi tiżgura li l-kontenut tagħhom ikun legali, jirrispetta l-prinċipju tad-dinjità umana u ma jtellifx l-iżvilupp globali tal-minuri."Il-Kummissjoni tista' taċċetta l-Emenda 8, bil-kundizzjoni li d-diċitura tinbidel kif ġej: Ir-Rakkomandazzjoni tal-Kunsill 98/560/KE ta' l-24 ta' Settembru 1998 dwar l-iżvilupp tal-kompetittività ta' l-industrija Ewropea tas-servizzi awdjoviżivi u ta' l-informatika bil-promozzjoni ta' l-oqfsa nazzjonali mmirati biex jilħqu livell komparabbli u effettiv ta' protezzjoni tal-minuri u d-dinjità umana hija l-ewwel strument legali fil-livell Komunitarju li jittratta kwistjonijiet tal-protezzjoni tal-minuri u tad-dinjità umana f'relazzjoni mas-servizzi awdjoviżivi u ta' l-infomazzjoni li jitqiegħdu għad-dispożizzjoni tal-pubbliku, kien x'kien il-mezz tat- twassil . L-Artikolu 22 tad-Direttiva tal-Kunsill 89/552/KEE dwar it-televixin mingħajr fruntieri diġà speċifikament ittratta l-kwistjoni tal-protezzjoni tal-minuri u d-dinjità umana fl-attivitajiet tax-xandir televiżiv;" Dan iġibha aktar konformi mal-Premessa 5 tar-Rakkomandazzjoni ta' l-1998.Il-Kummissjoni tista' taċċetta l-Emenda 9, bil-kundizzjoni li tiżdied il-parti li ġejja: "Azzjonijiet bħal dawn għandhom iqisu l-bilanċ bejn sew il-prinċipju tal-protezzjoni tad-dinjità umana u l-prinċipju tal-libertà ta' l-espressjoni, partikolarment f'dak li jirrigwarda r-responsabbiltà ta' l-Istati Membri għad-definizzjoni tat-tixwix għall- mibegħda jew id-diskrimnazzjoni f'konformità mal-liġijiet nazzjonali u l-valuri morali tagħhom."Il-Kummissjoni tista' taċċetta l-Emenda 10, bil-kundizzjoni li d-diċitura tinbidel kif ġej: " Huwa ssuġġerit li l-Kunsill u l-Kummissjoni għandhom jagħtu attenzjoni speċjali lil l-implimentazzjoni ta' din ir-rakkomandazzjoni meta jkunu qed jirrevedu, jinnegozjaw jew jikkonkludu ftehimiet ġodda ta' assoċjazzjoni jew programmi ġodda ta' kooperazzjoni ma' pajjiżi terzi, filwaqt li jżommu quddiem għajnejhom il-karattru globali tal-produtturi, d-distributuri jew il-fornituri ta' kontenut awdjoviżiv u l-aċċess għall-Internet;". Dan it-tibdil fid-diċitura huwa meħtieġ minħabba li, fil-kuntest ta' negozjati ma' pajjiżi terzi, il-Kummissjoni tkun qed taħdem fil-qafas tad-direttivi għan-negozjati li jkunu ġew adottati mill-Kunsill, kif ukoll taħt għadd ta' limitazzjonijiet oħra.Il-Kummissjoni tista' taċċetta l-Emenda 11, bil-kundizzjoni li titneħħa l-parti: "ġaladarba l-prevenzjoni u aktar kontroll min-naħa tal-ġenituri dejjem sejrin jibqgħu l-aħjar forma ta' protezzjoni kontra l-perikli ta' l-Internet;" Il-frażi " dejjem sejrin jibqgħu " hija assoluta wisq u għalhekk mhijiex f'lokha.Il-Kummissjoni tista' taċċetta l-Emenda 12, bil-kundizzjoni li d-diċitura tinbidel kif ġej: "Kollox ma' kollox, l-awtoregolamentazzjoni tas-settur awdjoviżiv qed turi ruħha bħala miżura addizzjonali effikaċi, imma mhijiex biżżejjed biex tipproteġi lill-minuri minn messaġġi b'kontenut ta' ħsara. L-iżvilupp ta' żona awdjoviżiva Ewropea bbażata fuq il-libertà ta' l-espressjoni u r-rispett tad-drittijiet taċ-ċittadini għandu jissejjes fuq djalogu kontinwu bejn il-leġiżlaturi nazzjonali u Ewropej, l-awtoritajiet regolatorji, l-industriji, l-assoċjazzjonijiet, iċ-ċittadini u s-soċjetà ċivili;" .Il-Kummissjoni tista' taċċetta l-Emenda 14, bil-kundizzjoni li d-diċitura tinbidel kif ġej: "Fil-konsultazzjoni pubblika dwar id-Direttiva tal-Parlament Ewropew u tal-Kunsill 97/36/KE tat-30 ta' Ġunju 1997 li temenda d-Direttiva tal-Kunsill 89/552/KEE dwar il-koordinament ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar it-twettiq ta’ attivitajiet ta’ xandir bit-televiżjoni (Id-Direttiva "Televixin mingħajr Fruntieri"), kien issuġġeriet li l-ħtieġa ta' l-adozzjoni ta' miżuri relatati mal-litteriżmu medjatiku tkun inkluża fost is-suġġetti koperti mir-Rakkomandazzjoni 98/560/KE;". "Il-litteriżmu medjatiku" huwa t-terminu preferut.Il-Kummissjoni tista' taċċetta l-Emenda 15 bil-kundizzjoni li tiżdied il-kelma " eżistenti " bejn il-kelmiet "bejn" u "korpi awto- u koregolatorji".Il-Kummissjoni tista' taċċetta l-Emenda 16, bil-kundizzjoni li d-diċitura tinbidel kif ġej: "(8) Kif kien suġġerit fil-konsultazzjoni pubblika rigward id-Direttiva 97/36/KE, huwa f'loku li d-dritt għal risposta jew rimedji ekwivalenti japplikaw għall-midja onlajn, u li jitqiesu l-fatturi speċifiċi tal-mezz u s-servizz ikkonċernati."Il-Kummissjoni tista' taċċetta l-Emenda 18, bil-kundizzjoni li d-diċitura tinbidel kif ġej: "Meta ressqet il-proposta tagħha għal Direttiva tal-Kunsill li timplimenta l-prinċipju tat-trattament ugwali bejn in-nisa u l-irġiel fl-aċċess għall-oġġetti u s-servizzi u l-provvista tagħhom, il-Kummissjoni nnutat li t-turija tas-sessi fil-midja u fir-riklamar tqajjem mistoqsijiet importanti dwar il-protezzjoni tad-dinjità ta' l-irġiel u n-nisa, imma fid-dawl ta' drittijiet fundamentali oħra, inklużi l-libertà u l-pluralità tal-midja, ikkonkludiet li ma jkunx f'loku li tittratta dawn il-kwistjonijiet f'dik il-proposta, imma li għandha tikkunsidra dawn il-kwistjonijiet, u jekk dan ikun meħtieġ, tieħu l-passi adatti."Il-Kummissjoni tista' taċċetta l-Emenda 19, bil-kundizzjoni li titneħħa l-parti: "Minkejja l-fatt li r-regolament mhuwiex għażla fattibbli, il-midja madankollu jistgħu jipprojbixxu d-diskriminazzjoni taħt kodiċijiet ta' prattika li jippromwovu l-awtoregolament volontarju, jew jinfurzaw projbizzjoni bħal din indipendentement mill-kodiċijiet tagħhom." Kif ukoll it-tneħħija tal-kelma "għalhekk" fis-sentenza li jmiss.Il-Kummissjoni tista' taċċetta l-Emenda 20 bil-kundizzjoni li titneħħa l-parti: "bħalma huma l-gazzetti, ir-rivisti u, partikolarment, il- video games ," .Il-Kummissjoni tista' taċċetta l-Emenda 22, bil-kundizzjoni li d-diċitura tinbidel kif ġej: "I. JIRRAKKOMANDAW li l-Istati Membri, fl-interess tal-promozzjoni ta' l-iżvilupp ta' l-industrija awdjoviżiva u dik tas-servizzi ta' l-informatika onlajn, jieħdu l-miżuri meħtieġa biex jiżguraw il-protezzjoni tal-minuri u d-dinjità umana fis-servizzi kollha awdjoviżivi u ta' l-informatika onlajn, billi:"Il-Kummissjoni tista' taċċetta l-Emenda 23, bil-kundizzjoni li d-diċitura tinbidel kif ġej:"(1) jikkunsidraw l-introduzzjoni fil-liġijiet jew il-prattika domestika tagħhom rigward id-dritt għal risposta jew rimedji ekwivalenti ta' miżuri relatati mal-midja onlajn, bil-kunsiderazzjoni dovuta għad-dispożizzjonijiet leġiżlattivi domestiċi u kostituzzjonali tagħhom u mingħajr ħsara għall-possibbiltà ta' l-adattament tal-mod kif jiġi eżerċitat skond il-partikolaritajiet ta' kull tip ta' mezz ;(2) jippromwovu, sabiex jinkoraġġixxu l-adozzjoni ta' żviluppi teknoliġiċi, flimkien u konsistenti ma' miżuri legali u oħrajn eżistenti dwar is-servizzi tax-xandir, u f'kooperazzjoni mill-qrib mal-partijiet ikkonċernati :- azzjoni biex lil minuri tippermettilhom jagħmlu użu responsabbli tas-servizzi awdjoviżivi u ta' l-informatika onlajn, notevolment bit-titjib tal-livell ta' għarfien fost il-ġenituri, l-edukaturi u l-għalliema tal-potenzjal tas-servizzi l-ġodda u tal-mezzi ta' kif jistgħu jsiru sikuri għal minuri, b'mod partikolari permezz tal-litteriżmu medjatiku jew ta' programmi edukattivi dwar il-midja .- jieħdu azzjoni biex jiffaċilitaw, fejn dan ikun f'loku u meħtieġ, l-identifikazzjoni ta', u l-aċċess għal, kontenuti u servizzi ta' kwalità għal minuri, inklużi permezz tal-provvista ta' mezzi ta' aċċess fi stabbilimenti edukattivi u postijiet pubbliċi .Eżempji ta' azzjonijiet possibbli rigward il-litteriżmu medjatiku jingħataw fil-qosor fl-Anness II"u bil-kundizzjoni li d-dispożizzjonijiet li ġejjin imorru fl-Anness II, "Eżempji ta' azzjonijiet possibbli rigward il-litteriżmu medjatiku":"Anness IIEżempji ta' azzjonijiet possibbli rigward il-litteriżmu medjatiku:- l-edukazzjoni kontinwa ta' l-edukaturi u l-għalliema, fi rbit ma' l-assoċjazzjonijiet għall-protezzjoni tat-tfal, dwar kif jużaw l-Internet fil-kuntest ta' l-edukazzjoni fl-iskejjel u dwar metodi tat-tagħlim dwar l-użu sikur (fis-sigurtà) li t-tfal jeħtiġilhom jiġu mgħallma,- l-introduzzjoni ta' taħriġ speċifiku dwar l-Internet immirat lejn tfal ta' età żgħira ħafna, inklużi laqgħat li jistgħu jattendu għalihom il-ġenituri, biex lit-tfal u l-ġenituri tingħatalhom spjegazzjoni dwar kif jużaw l-Internet u kif jevitaw in-nases u l-perikli,- strateġija edukattiva integrata li tifforma parti integrali mill-curricula fl-iskejjel, u programmi tal-litteriżmu medjatiku, biex tinżamm ħajja kuxjenza tal-perikli ta' l-Internet, partikolarment rigward iċ-chat rooms u l-forums,- l-organizzazzjoni ta' kampanji nazzjonali ta' informazzjoni mmirati lejn iċ-ċittadini, li jinvolvu l-mezzi kollha tal-komunikazzjoni, biex jiftħu għajnejn il-pubbliku għall-perikli ta' l-Internet u għar-riskju ta' sanzjonijiet kriminali (tagħrif dwar il-possibbiltà tat-tressiq ta' lmenti jew ta' l-attivazzjoni tal-kontroll min-naħa tal-ġenituri). Kampanji speċifiċi jkunu jistgħu jiġu mmirati lejn gruppi ta' mira bħalma huma l-iskejjel, l-assoċjazzjonijiet tal-ġenituri, l-utenti, eċċ.,- it-tqassim ta' materjal informattiv dwar il-perikli ta' l-Internet ("Kif tisserfja l-Intenet bla periklu", "Kif tiffiltra l-messaġġi mhux mixtieqa") u dwar l-użu ta' hotlines li permezz tagħhom jistgħu jsiru rapporti jew ilmenti dwar siti ta' ħsara jew illegali,- miżuri adegwati biex jistabbilixxu jew itejbu l-prestazzjoni ta' hotlines tat-telefown, sabiex jiffaċiliatw it-tressiq ta' lmenti dwar siti ta' ħsara u jippermettu li l-eżistena ta' dawn tiġi rrappurtata.- azzjoni biex tippermetti li tiġi miġġielda b'effikaċja waħda mill-agħar offiżi kontra d-dinjità tat-tfal, il-pornografija bit-tfal fuq l-Internet;- kampanji pubbliċitarji maħsuba biex jikkundannaw il-vjolenza fuq il-minuri u biex jgħinu lill-vittmi billi joffru appoġġ psikoloġiku, morali u prattiku."Il-Kummissjoni tista' taċċetta l-Emenda 24 bil-kundizzjoni li jsiru l-modifiki u t-tibdiliet fid-diċitura fl-Emenda 23.Il-Kummissjoni tista', fil-prinċipju, tilqa' l-Emenda 26, bil-kundizzjoni li titneħħa l-parti: "il-kunsiderazzjoni ta' l-inklużjoni fis-sistemi legali tagħhom ta' sistema ta' responsabbiltà konġunta jew li tintiret għad-delitti fuq l-Internet;" ġaladarba dan jaqa' taħt it-Tielet Pilastru u jmur lil hinn mill-ambitu tar-Rakkomandazzjoni; u suġġett għat-tibdil li ġej fid-diċitura tar-raba' paragrafu: "l-istabbiliment ta' linja waħda tat-telefown, indirizzata mill-ġdid għas-servizzi nazzjonali , għar-rappurtar ta' attivitajiet illegali u/jew suspetti fuq il-web;".Il-Kummissjoni tista', parzjalment, taċċetta l-Emenda 29, bil-kundizzjoni li d-diċitura tinbidel kif ġej:"(1) l-iżvilupp ta' miżuri pożittivi għall-benefiċċju tal-minuri, inklużi inizjattivi biex jiġi ffaċilitat l-aċċess usa' tagħhom għas-servizzi awdjoviżivi u ta' l-informatika onlajn, filwaqt li jevitaw kontenuti li jkunu potenzjalment ta' ħsara . Dan jista' jinkludi armonizzazzjoni permezz tal-kooperazzjoni bejn korpi regolatorji, awtoregolatorji u koregolatorji ta' l-Istati Membri, u permezz ta' l-iskambju ta' l-aqwa prattika rigward kwistjonijiet bħas-sistema ta' simboli deskrittivi komuni l jindikaw il-kategorija ta' l-età u/jew liema aspetti tal-kontenut ikunu wasslu għal ċerta rakkomandazzjoni ta' età, li jkunu ta' għajnuna lill-utenti biex jevalwaw il-kontenut tas-servizzi awdjoviżivi u ta' l-informatika onlajn. Dan jista', pereżempju, jseħħ permezz ta' l-azzjonijiet possibbli kif deskritti fl-Anness III."“ANNESS IIIEżempji ta' azzjonijiet possibbli mill-industriji u l-partijiet ikkonċernati għall-benefiċċju tal-minuri:- il-provvista sistematika, filwaqt li jirreġistraw ma' fornitur ta' l-aċċess, ta' sistema ta' filtrazzjoni effettiva u ta' użu faċli għall-utenti u l-iżvilupp ta' soluzzjonijiet effikaċi ta' filtrazzjoni, li jqisu l-progress teknoloġiku li jippermetti l-aċċess għall-Internet permezz tat-telefonija ċellulari;- l-offerta ta' servizzi ta' aċċess speċifikament maħsuba għat-tfal u mogħnija b'sistema ta' filtrazzjoni awtomatika operata minn fornitur ta' l-aċċess u minn operaturi tat-telefonija ċellulari;- l-introduzzjoni ta' inċentivi għall-provista ta' deskrizzjonijiet aġġornati fuq bażi regolari tas-siti disponibbli, li tiffaċilita l-klassifikazzjoni tas-siti permezz ta' taqsiriet li jkunu komuni għall-Istati Membri kollha, sabiex jiftħu għajnejn l-utenti għall-kontenut potenzjalment ta' ħsara tas-siti li jkunu daħlu fihom;- fuq is-siti ta' tiftix, il-preżenza ta' strixxi ta' twissija li jiġbdu l-attenzjoni lejn il-perikli possibbli u d-disponibbiltà ta' hotlines tat-telefown.Il-Kummissjoni tista', fil-prinċipju, taċċetta l-Emenda 30, bil-kundizzjoni li d-diċitura tinbidel kif ġej: "1a) tiġi eżaminata l-possibbiltà li jinħolqu filtri li jkunu jistgħu jipprevjenu materjal li jkun fih pornografija bit-tfal jew li joffendi kontra d-dinjità umana milli jgħaddi mill-Internet;"Il-Kummissjoni tista', fil-prinċipju, taċċetta l-Emenda 31 bil-kundizzjoni li titneħħa l-parti: "bl-użu ta' protokolli bħall- PICS (Platform for Internet Content Selection)" minħabba li referenza għal protokolli speċifiċi, li jista' jgħaddi żmienhom f'xi punt, ma tidhirx li hija f'lokha.Il-Kummissjoni tista', fil-prinċipju, taċċetta l-Emenda 33, bil-kundizzjoni li d-diċitura tinbidel kif ġej:" IIa. JINNUTAW li l-Kummissjoni:(1) biħsiebha tippromwovi , f'relazzjoni mal-programm Komunitarju multiannwali 2005-2008 li jippromwovi l-użu aktar sikur ta' l-Internet u ta' teknoloġiji onlajn ġodda, azzjonijiet ta' informazzjoni mmirati lejn iċ-ċittadini fl-Ewropa kollha kemm hi, bl-użu tal-mezzi kollha tal-komunikazzjoni, biex jinfurmaw lill-pubbliku dwar ir-riskji ta' l-Internet, kif jużawh b'responsabbiltà u sikurezza, kif iressqu lmenti u kif jattivaw il-kontroll min-naħa tal-ġenituri. Kampanji speċifiċi jkunu jistgħu jiġu mmirati lejn gruppi ta' mira bħalma huma l-iskejjel, l-assoċjazzjonijiet tal-ġenituri u l-utenti,(2) biħsiebha tesplora l-possibbiltà li jiġi introdott numru tat-telefown gratis Ewropew, jew li jiġi estiż servizz eżistenti, biex jgħin lill-utenti ta' l-Internet billi jindirizzahom lejn mekkaniżmi disponibbli ta' l-ilmenti u r-riżorsi ta' l-informazzjoni u jipprovdi l-informazzjoni għall-ġenituri dwar l-effikaċja tal-programmi ta' filtrazzjoni,(3) biħsiebha tesplora l-possibbiltà li tappoġġa l-istabbiliment ta' isem ġeneriku tad- domain tat-tieni livell li jkun irriservat għal siti mmonitorjati li jkunu impenjati li jobbligaw il-minuri u d-drittijiet tagħhom (pereżempju .KID.eu),(4) tkompli żżomm ħaj djalogu kostruttiv u ma jaqtax ma' l-organizzazzjonijiet tal-fornituri tal-kontenuti, dawk tal-konsumaturi u l-partijiet kollha kkonċernati,(5) biħsiebha tiffaċilita u tappoġġa l-formazzjoni ta' xibka ta' kuntatti bejn il-korpi awtoregolatorji u l-iskambju ta' l-esperjenza bejniethom, sabiex jevalwaw l-effikaċja ta' kodiċijiet ta' kondotta u metodi bbażati fuq l-awtoregolament biex jiżguraw l-ogħla standards possibbli tal-protezzjoni tal-minuri."Il-Kummissjoi tista', fil-prinċipju, taċċetta l-Emenda 36 bil-kundizzjoni li titneħħa l-parti mhux f'lokha "inkluża leġiżlazzjoni li torbot fuq il-livell Ewropew".Il-Kummissjoni tista', fil-prinċipju, taċċetta l-Emenda 37, bil-kundizzjoni li d-diċitura tinbidel kif ġej: "PRINĊIPJI MINIMI GĦALL-IMPLIMENTAZZJONI FUQ IL-LIVELL NAZZJONALI, TA' miżuri fil-liġi jew prattika nazzjonali sabiex tiżgura d-dritt ta' tweġiba jew rimedji ekwivalenti f'relazzjoni ma' midja onlajn ".Il-Kummissjoni tista' taċċetta partijiet mill-Emenda 38, flimkien ma' xi tibdil fid-diċitura u ċ-ċaqliq ta' xi partijiet. It-test (sħiħ) li jkun aċċettabbli għall-Kummissjoni jkun kif ġej:"ANNESS 1Għan: l-introduzzjoni ta' miżuri fil-liġi jew il-prattika nazzjonali ta' l-Istati Membri, bil-għan li jiġi żgurat id-dritt għal risposta jew rimedji ekwivalenti f'relazzjoni mal-midja onlajn, bil-kunsiderazzjoni dovuta għad-dispożizzjonjiet leġiżlattivi nazzjonali u kostituzzjonali tagħhom u mingħajr ħsara għall-possibbiltà ta' l-adattament ta' l-eżerċizzju tiegħu skond il-karatteristiċi partikolari ta' kull tip ta' mezz.It-terminu "mezz" jirreferi għal kwalunkwe mezz ta' komunikazzjoni għat-tixrid fost il-pubbliku ta' informazzjoni onlajn editjata bħalma huma gazzetti, rivisti, ir-radju, it-televixin u s-servizzi ta' l-aħbarijiet ibbażati fuq l-internet.- Bla ħsara għal dispożizzjonjiet oħra adottati mill-Istati Membri skond il-liġi ċivili, amministrattiva jew kriminali, kwalunkwe persuna naturali jew ġuridika, tkun xi tkun iċ-ċittadinanza tagħha, li l-interessi leġittimi tagħha, b'mod partikolari, imma mhux esklussivament, ir-reputazzjoni u l-isem tajjeb, ġew affettwati b'asserzjoni ta' fatti f'pubblikazzjoni jew trażmissjoni, għandu jkollhom dritt għal tweġiba jew rimedji ekwivalenti. L-Istati Membri għandhom jiżguraw li l-eżerċizzju fil-fatt tad-dritt għal tweġiba jew rimedji ekwivalenti ma jiġix imfixkel bl-impożizzjoni ta' patti jew kundizzjonijiet li ma jkunux raġonevoli.- Dritt għal tweġiba jew rimedji ekwivalenti għandhom jeżistu f'relazzjoni mal-midja onlajn li taqa' taħt il-ġuriżdizzjoni ta' Stat Membru.- Stati Membri għandhom jadottaw il-miżuri meħtieġa biex jistabbilixxu d-dritt għal tweġiba jew rimedji ekwivalenti u għandhom jiddeterminaw il-proċedura li għandha tiġi segwita għall-eżerċizzju tagħhom. B'mod partikolari, huma għandhom jiżguraw li jiġi allokat perjodu suffiċjenti ta' żmien u li l-proċeduri jkunu tali li d-dritt jew rimedji ekwivalenti jistgħu jiġu eżerċitati minn persuni naturali jew ġuridiċi residenti jew stabbiliti fi Stati Membri oħra.- id-dritt għal tweġiba jista' jiġi żgurat mhux biss permezz ta' leġiżlazzjoni, imma wkoll permezz ta' miżuri koregolatorji jew awtoregolatorji;- id-dritt għal tweġiba huwa rimedju partikolarment adattat fl-ambjent onlajn minħabba li jippermetti l-korrezzjoni immedjata ta' l-informazzjoni kkontestata, u huwa teknikament faċli li jiġu mehmuża r-risposti tal-persuni affettwati. Madankollu, it-tweġiba għandha ssir fi żmien raġonevoli wara li t-talba tkun ġiet sostanzjata u fi żmien u b'mod adattat għall-pubblikazzjoni jew it-trażmissjoni li t-talba tirreferi għaliha.- Għandha ssir provvista għall-proċeduri li permezz tagħhom diverġenzi dwar l-eżerċizzju tad-dritt għal tweġiba jew rimedji ekwivalenti jistgħu jkunu suġġetti għal reviżjoni min-naħa tal-qrati jew ta korpi indipendenti simili .- Applikazzjoni għal eżerċizzju tad-dritt għal tweġiba jew rimedji ekwivalenti tista' tiġi miċħuda jekk min jagħmel it-talba ma jkollux interess leġittimu fil-pubblikazzjoni ta' tweġiba bħal din, jew jekk it-tweġiba tkun tinvolvi att punibbli, iġġib lill-fornitur tal-kontenut f'qagħda fejn jistgħu jittieħdu passi kontrih fil-liġi ċivili jew jekk tikser in-normi ta' diċenza pubblika.- id-dritt għal risposta huwa bla ħsara għal rimedji oħra li jkunu disponibbli għal persuni li jkunu batew ksur tad-dritt tagħhom għad-dinjità, l-unur, il-fama jew il-privatezza mill-midja.- L-Istati Membri għandhom jiżguraw li l-eżerċizzju effettiv tad-dritt għal risposta (jew rimedji ekwivalenti) u d-dritt għal-libertà ta' espressjoni ma jitrażżnux mingħajr ġustifikazzjoni."3.3. KonklużjoniSkond l-Artikolu 250(2) tat-Trattat tal-KE, il-Kummissjoni temenda l-proposta tagħha kif jidher hawn fuq.